CELEX: 32020D0906
Language: sk
Date: 2020-06-29 00:00:00
Title: Rozhodnutie Rady (SZBP) 2020/906 z 29. júna 2020, ktorým sa mení rozhodnutie (SZBP) 2019/615 o podpore zo strany Únie na činnosti vedúce k hodnotiacej konferencii zmluvných strán Zmluvy o nešírení jadrových zbraní (NPT) v roku 2020

30.6.2020   
               
               
                  SK
               
               
                  Úradný vestník Európskej únie
               
               
                  L 207/36
               
            
         ROZHODNUTIE RADY (SZBP) 2020/906
         z 29. júna 2020,
         ktorým sa mení rozhodnutie (SZBP) 2019/615 o podpore zo strany Únie na činnosti vedúce k hodnotiacej konferencii zmluvných strán Zmluvy o nešírení jadrových zbraní (NPT) v roku 2020
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. apríla 2019 prijala rozhodnutie (SZBP) 2019/615 (1), v ktorom sa vykonávacie obdobie činností uvedených v jeho článku 1 stanovuje na 18 mesiacov od dátumu uzavretia dohody o financovaní uvedenej v uvedenom rozhodnutí.
                  
               
                     (2)
                  
                  
                     Úrad Organizácie Spojených národov pre otázky odzbrojenia požiadal o predĺženie obdobia vykonávania rozhodnutia (SZBP) 2019/615 do 16. apríla 2021. Požadované predĺženie je z dôvodu epidémie spôsobenej ochorením COVID-19 a z dôvodu dočasného pozastavenia činností podľa rozhodnutia (SZBP) 2019/615.
                  
               
                     (3)
                  
                  
                     Pokračovanie činností uvedených v článku 1 rozhodnutia (SZBP) 2019/615 sa môže vykonávať bez akéhokoľvek vplyvu na finančné zdroje do 16. apríla 2021.
                  
               
                     (4)
                  
                  
                     Rozhodnutie (SZBP) 2019/615 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2019/615 sa odsek 2 nahrádza takto:
            
                        „2.
                     
                     
                        Účinnosť tohto rozhodnutia končí 24 mesiacov odo dňa uzavretia dohody o financovaní uvedenej v článku 3 ods. 3 alebo šesť mesiacov odo dňa jeho prijatia, ak sa v danom období neuzavrie žiadna dohoda o financovaní.“.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 29. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2019/615 z 15. apríla 2019 o podpore zo strany Únie na činnosti vedúce k hodnotiacej konferencii zmluvných strán Zmluvy o nešírení jadrových zbraní (NPT) v roku 2020 (Ú. v. EÚ L 105, 16.4.2019, s. 25).